##### C:\Users\Usuario\Desktop\Ord-17-C-1-10\Cua-17-fano\E-Dios.jpgMISA CON NENOS

##### 12 de marzo 2017

**CORESMA 2º-A**

##### Evanxeo: Mt. 17,1-9:

##### *“Transfigurouse diante deles”.*

**Mensaxe:**  **Na Coresma descobre a Xesús.**

**É DEUS: ORA, ESCÓITAO, ADÓRAO.**

1. **ACOLLIDA**

Amigos e amigas:

O pasado domingo tivemos a oportunidade de acompañar a Xesús home na súa experiencia do deserto e de ver como Xesús nos ensinou o camiño de saber elixir ben para non caer na tentación.

Neste 2º domingo de Coresma, seguimos intentando coñecer, amar e seguir mellor a Xesús. No monte Tabor, antes de sufrir na cruz, transfigúrase diante dos seus tres apóstolos preferidos, maniféstaselles como Deus connosco, que sempre nos escoita e acolle.

Fagamos tamén nós hoxe con el experiencia de oración, deixándonos transfigurar por Xesús. El axudaranos a sentirnos firmes e seguros na nosa fe, malia as dificultades polas que teñamos que pasar. Que escoitemos con atención a Palabra de Deus, e encheranos de luz, de forza, conectará o noso corazón ao de Cristo para escoitar a súa música divina e saír a anunciar a todos a súa vida nova.

*(Poderíase poñer nas escaleiras do presbiterio diversas BIBLIAS e evanxeos, poñer un cirio aceso á beira e unha palabra: “Escoitádeo!”; ou poñer o texto xunto ao ambón).*

* ***No nome do Pai … O Señor Xesús que está sempre ao noso lado, regálanos a súa Palabra e anímanos co seu Espírito, sexa con todos vós.***

1. **PERDÓN**

*Somos pecadores, pero tamén fillos de Deus; por iso dirixímonos ao Señor confiando na súa misericordia e no seu perdón:*

- Ti, o Deus que te achegas e acolles os pecadores. ***Señor, ten piedade.***

- Ti, Señor, que nos invitas a escoitar a túa Palabra. ***Cristo, ten piedade.***

- Ti, Señor, que coa túa entrega dás sentido á cruz e fas posible a nosa salvación. ***Señor, ten piedade.***

*Que Deus, noso Pai, teña misericordia de nós, perdoe os nosos pecados e nos leve á vida eterna.*

**3. LECTURAS**

Imos escoitar agora, no **libro da Xénese**, como Abrahán escoitou a chamada de Deus e se atreveu a fiarse del ata o final e lle deu unha resposta de fe. A segunda lectura de **Paulo a Timoteo** falaranos da salvación que recibimos por Xesucristo. E no **Evanxeo de Mateu**, Xesús, transfigurado, cheo de Deus, ilumina e enche de forza a aqueles apóstolos antes da súa morte. Vivamos tamén nós na Eucaristía esta experiencia do Tabor, de encontro con el, escoitándoo e seguindo o seu estilo de vida, con todas as consecuencias.

1. **ORACIÓN DA COMUNIDADE**

*Cheos de fe, oremos confiadamente ao Señor. Digámoslle:*

***- Que ben se está contigo, Señor. – Que a túa Palabra sexa importante na miña vida.***

1. Pola Igrexa, para que facilite encontros con Deus na oración persoal e comunitaria. *Oremos.*
2. Para que escoitemos a Palabra de Deus e a valoremos máis cada día. *Oremos.*
3. Para que en Coresma sigamos renovando o noso bautismo e converténdonos das nosas malas actitudes. *Oremos.*
4. Para que a forza do Pan que imos compartir na Eucaristía nos faga máis irmáns. *Oremos.*
5. Para que saiamos da Eucaristía dispostos a baixar das nubes e pisar o chan de cada día. *Oremos.*
6. Para que todos os días busquemos momentos para orar, meditar a Palabra, e conectarnos ao Deus que nos transforma por dentro. *Oremos.*

*Escoita, Señor, as nosas oracións e regálanos o teu amor e o teu perdón.*

1. **PRESENTACIÓN DE OFRENDAS**

**-BIBLIA Ou LECCIONARIO:** *(uns nenos ou maiores ponse arredor da Palabra de Deus ou do ambón, vaise achegando a bicala cada un e di:)* **“**Señor, Xesús, que a túa palabra sexa importante na miña vida”.

**-LIBRO DE ORACIÓNS:** Hoxe Xesús queremos agradecerche que sempre podemos falar contigo e escoitarte na oración. Ti, acompáñasnos, anímasnos e dásnos a forza necesaria para seguirte aínda que esteamos en dificultades.

**-PAN E O VIÑO:** O pan e o viño, Señor, neste 2º domingo de Coresma, reflicten o esforzo de moitos homes e mulleres por levar adiante a misión de Xesús, Fillo de Deus, na terra, no compromiso diario.

**6. VÍDEOS OU PPW PARA ESTE DOMINGO: Coresma-2ºA**

- A transfiguración de Xesús, película: <http://www.youtube.com/watch?v=oWIcWcAsqEU>

- Mateu 17,1-9, película: <http://www.youtube.com/watch?v=25izRlHq9SM>

- A Transfiguración, explicación: <http://www.youtube.com/watch?v=yzZDPWafJ2I>

- Abre os ollos, reflexión: <http://www.youtube.com/watch?v=fU9zS4g9Mlw>

- O encontro, reflexión: <https://www.youtube.com/watch?v=bGnln6TobFw>

##### - Xesús é, canción: https://www.youtube.com/watch?v=PDwp-M7E5UI

##### - Prayer, orar: https://www.youtube.com/watch?v=65HJ6VRczKg

##### - Que é a Coresma: <https://www.youtube.com/watch?v=vX7UxXRnAqQ>

**7. ACCIÓN DE GRACIAS**

**QUEREMOS SER DOS TEUS, SEÑOR:**

Dos que escoitan a túa Palabra.

Dos que se senten amigos teus.

Dos que non son covardes ante as dificultades.

Dos que te buscan malia os nubrados.

**QUEREMOS SER DOS TEUS, SEÑOR:**

E subir ao monte da Eucaristía para verte

E subir ao monte da Eucaristía para escoitarte

E subir ao monte da Eucaristía para amarte

E subir ao monte da Eucaristía para non perderte

**QUEREMOS SER DOS TEUS, SEÑOR:**

Porque, Ti, es o Fillo de Deus

Porque, Ti, es a Palabra do Pai

Porque, contigo, é onde mellor estamos

Porque, contigo, é con quen mellor imos

**QUEREMOS SER DOS TEUS, SEÑOR**

[](https://malberths.files.wordpress.com/2013/02/celular.jpg)

**8.TEXTO DO PAPA FRANCISCO**

O Papa Francisco ao iniciar a Coresma, o pasado domingo (4-03-2017) puxo un exemplo:

*“Alguén dixo: que pasaría se tratamos a Biblia como tratamos o noso teléfono móbil? Se a levásemos sempre connosco, ou polo menos o pequeno Evanxeo de peto, que sucedería? Se nos volvésemos cando nola esquecemos: ti esquéceste do móbil … Ui! ¡Non o teño, volvo buscalo!. Se a abrísemos varias veces ao día; se lésemos as mensaxes de Deus contidas na Biblia como lemos as mensaxes do teléfono … que sucedería?”.*